آشیق مسیح‌الله

آشیق مسیح‌الله رضایی ۱۳۱۸-جی ایلده قزوین اوستانی‌نین، آوج شهریندن ۲۲ کیلومتر شرق‌ده یئرلشن قاراقان بؤلگه‌سینه باغلی، پریسوانا کندینده آنادان اولوب، ۱۳۹۵-جی ایل چرشنبه آخشامی گونو ۷۸ یاشی تامام اولمادان وفات ائتمیشدی.‌ مسیح الله ایراندا تورک آشیقلیق عنعنه‌لری قوریوب یاشادان بؤیوک اوستاد آشیقلاردان بیری ساییلیر. او قزوین اوستانی‌نین قاراقان و باشقا یئرلری ایله یاناشی شاهسئون ائلاتی، مرکزی اوستانی ، همدان و آذربایجانین چئشیدلی بؤلگه‌لری آشیقلیق عنعنه‌لرینه دریندن بلد اولان آز ساییلی آشیق‌لاردان بیری‌دیر. اونون ساوادسیز اولماسینا باخمایاراق قیرخ‌دان چوخ داستانی ازبردن بیلیب تکجه "تیلیم‌خان داستانی"نی قیرخ کاستده اوخویوب نقل ائتمیشدی. آشیق مسیح الله-نین ایکی‌یوزدن چوخ کاستی چیخدیغی سؤیله‌نیلیر. اونون قوم شهری خیام استریوسوندا اوخودوغو تورک داستان‌لاری‌نین سیاهیسی بئله‌دیر:

اصلی و کرم (۱۷ بؤلوم)، غریب و شاه صنم (۱۶ بؤلوم)،  شاه اسماعیل و گولزار خانیم(۹ بؤلوم)، عباس توفارقانلی (۷ بؤلوم)، ورقا و گولشن (۷ بؤلوم)،  سِیّدی (۶ بؤلوم)، افروز و معصوم (۶ بؤلوم)، محمد و پری (بیجان سوداگر) (۶ بؤلوم) ؛ کوراوغلونون توقات سفری (۴ بؤلوم)، کوراوغلونون تکه تورکمان سفری (۵ بؤلوم)، کوراوغلونون ارضروم سفری (۴ بؤلوم)، خان ماحمود و نیگار خانیم (۶ بؤلوم)، قوربان‌خان ( ۴ بؤلوم)، طاهیرمیرزه (۴ بؤلوم)، همراه‌خان (۸ بؤلوم)، بهرام و گول‌اندام (۳ بؤلوم)، کلبی (۳ بؤلوم)، کوراوغلو دمیرقاپو دربند (حسن بگ، ۹ بؤلوم)، تیلیم خان (۳ بؤلوم)، خسته قاسيم (۸ بؤلوم).

 آیریجا باخین 
 آشیق
 خانه ایران عاشیقلاری
 تیلیم‌خان
 علی کمالی
 خوندابلی مهجور
 حسین علی‌حسینی
 حسین علی‌حسینی
 آشیق گونش

 قایناق‌لار 
 علی قافقازیالی، ایران تورکلری عاشیق محیطلری،
 125هزار تومان حقوق برای یک «عاشیق» 

بؤلمه: قزوینلی شاعیرلر
بؤلمه:آذربایجان موسیقیچی
بؤلمه:آشیقلار
بؤلمه:کیمسه‌لر